Document ID: /roh_data/filtered/fineweb-2-filterrobots_roh.jsonl.gz/35197

Ins veglia investir quests daners en l’infrastructura da la vischnanca sco per exempel en vias, en il provediment d’aua ed en la rait d’electricitad, scriva il Padrinadi svizzer per vischnancas da muntogna en la communicaziun a las medias. Ma ils daners vegnian era impundids per rumir ils millis da meters cubics material che la bova ha purtà a val.
Donaziuns creschan era sin auters contos
Er sin auters contos, sco per exempel quel da la Chadaina da Fortuna, creschan las donaziuns per Bondo. Uschia sajan gia vegnids ensemen radund 5,7 milliuns francs per Bondo, ha sincerà la Chadaina da Fortuna. En tut èn vegnids rimnads enfin uss passa 11 milliuns francs per Bondo. Ma il mument na pon ils donns tras la bova anc adina betg vegnir stimads.
RR novitads 18:00